На основу члана 115. Статута Општине Владичин Хан („Службени гласник Града Врања“ број 4/19), члана 26. Одлуке о јавним расправама(„Службени гласник Града Врања“ број 13/19), Општинско веће Општине Владичин Хан упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ОДЛУКЕ О ИЗМЕНАМА И ДОПУНАМА ОДЛУКЕ О БУЏЕТУ ОПШТИНЕ ВЛАДИЧИН ХАН ЗА 2019. ГОДИНУ (Р Е Б А Л А Н С 2)**

Општинско веће Општине Владичин Хан позива све заинтересоване грађани Општине Владичин Хан, правна лица са територије Општине Владичин Хан, средства јавног обавештавања и друге субјекти да учествују на јавној расправи о нацрту Одлуке о изменама и допунама Одлуке о буџету Општине Владичин Хан за 2019. Годину (Ребаланс 2) и да дају примедбе, предлоге и сугестије на наведени нацрт акта путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 28.10.2019. године па најкасније до 13.11.2019. године до 12,00 часова или у писаном облику на самој јавној расправи.

Отворени састанак о предложеном нацрту Одлуке о изменама и допунама Одлуке о буџету Општине Владичин Хан за 2019. Годину (Ребаланс 2) ће се одржати дана **14.11.2019. године (четвртак) у 08,00 часова у великој сали Центра за размену информација CONNECTION у Насељу Кула у Владичином Хану.**

Саставни део овог јавног позива је Програм јавне расправе и текст Нацрта Одлуке о изменама и допунама Одлуке о буџету Општине Владичин Хан за 2019. Годину (Ребаланс 2)

Нацрт Одлуке о изменама и допунама Одлуке о буџету Општине Владичин Хан за 2019. Годину (Ребаланс 2) стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.

**OПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-142/1/19-III**

 **ПРЕДСЕДНИК,**

 **Горан Младеновић**